BASES DA CONVOCATORIA PÚBLICA DAS AXUDAS Á REHABILITACIÓN DE EDIFICIOS E VIVENDAS NA ÁREA DE REXENERACIÓN E RENOVACIÓN URBANA DO CASCO VELLO E BARRIO “BANDA DO RÍO” DE MARÍN (2ª FASE).
ADMINISTRACIÓN LOCAL — Municipal — Marín (Subvencións, 17/12/2015)

De conformidade co disposto pola Alcaldía do Concello de Marín, mediante resolución de data 4 de decembro de 2015, dáse publicidade á convocatoria de axudas para a rehabilitación de edificios e vivendas na Área de Rexeneración e Renovación Urbana do Casco Vello e barrio “Banda do Río” de Marín (2ª Fase), dentro das actuacións subvencionadas polo Ministerio de Fomento ao abeiro do Real Decreto 233/2013, de 5 de abril, polo que se regula o Plan Estatal de fomento do aluguer de vivendas, a rehabilitación edificatoria, e a rexeneración e renovación urbanas, 2013-2016, e da Orde do 9 de marzo de 2015 pola que se establecen as bases reguladoras do Programa de Rexeneración e Renovación urbanas do devandito Plan Estatal, segundo o convenio asinado, o 27 de outubro de 2015, entre o Ministerio de Fomento, Xunta de Galicia e Concello de Marín. O procedemento e os requisitos de selección serán os contidos nestas bases e na Ordenanza reguladora das axudas para a rehabilitación de edificios e vivendas da área de rehabilitación integral da Vila de Marín (BOP nº 172 do 6 de setembro de 2012), en adiante Ordenanza Municipal 06/09/2012. As solicitudes poderán presentarse no Rexistro Xeral do Concello de Marín no prazo de 30 días naturais a contar dende o día seguinte ao da publicación da presente convocatoria no B. O. P., sendo de aplicación, en todo caso, o disposto no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Para favorecer a rehabilitación e poder acceder ás axudas económicas incluídas no programa da rexeneración e renovación urbanas do Plan estatal 2013-2016, a Zona Ambiental de Casco Antigo (en adiante ZACA) de Sta. María, a zona sur anexa á mesma e o barrio da Banda do Río Lameira foron declaradas Área de Rehabilitación Integral (ARI) Casco Vello e Barrio Banda do Río Lameira por acordo da Consellería de Medio Ambiente, Territorio e Infraestruturas da Xunta de Galicia de data 16.09.15. Esta declaración permite afrontar a rehabilitación coas axudas económicas previstas nos distintos plans estatais de vivenda e os decretos autonómicos que o desenrolan, tal e como se está a levar a cabo na actualidade durante a 1ª fase das axudas na ARI. Para o desenvolvemento dos acordos que se establecen entre a Administración estatal, autonómica e local ao amparo do R. D. 233/2013 polo que se regula o Plan estatal de fomento do aluguer de vivendas, a rehabilitación edificatoria e a rexeneración e renovación urbanas 2013-2016, resulta necesario establecer unhas bases reguladoras das actuacións e das axudas correspondentes que determine un procedemento de distribución dos recursos en base aos principios de obxectividade, concorrencia e publicidade. De acordo co anterior, o Pxom vixente, o Decreto 18/2014 polo que se dan as directrices para o desenvolvemento do Plan estatal 2013-2016 e o establecido nos artigos 2. b e 4 da Orde do 9 de marzo de 2015 pola que se establecen as bases reguladoras do Programa de rexeneración e renovación urbanas do plan estatal 2013-2016, establécense as presentes bases e convocatoria pública das axudas á rehabilitación de edificios e vivendas na ARI de Marín, no marco do Acordo da Comisión Bilateral celebrada o 27 de outubro de 2015, relativo á ARI Casco Vello e Barrio Banda do Río Lameira, 2ª fase, que afecta a un total de 99 vivendas nas que se executarán, durante as anualidades 2015 e 2016, obras de mantemento e intervención en edificios e vivendas, instalacións fixas, equipamento propio e elementos comúns, a fin de adecualos á normativa vixente e cun custo total avaliado en 645.000 €. No acordo 4º de dita Comisión Bilateral o concello de Marín obrígase ao cumprimento de ”publicar unha convocatoria en réxime de concorrencia no prazo de 2 meses desde a sinatura deste acordo para a concesión das subvencións previstas para este ámbito”, sen prexuízo de que as anteriores bases, publicadas no BOP nº 238 de data 12/12/2012, sigan vixentes para as obras da 1ª fase pendentes de xustificación, aprobación definitiva e pagamento. As presentes bases teñen por obxecto iniciar o procedemento de concesión, en réxime de concorrencia competitiva, dunha 2ª fase de subvencións destinadas á rehabilitación de edificios e vivendas na Área de Rehabilitación Integral Casco Vello e Barrio Banda do Río Lameira, de conformidade coa Ordenanza municipal reguladora de ditas axudas (BOP núm.172 do 6 de setembro de 2012) e en execución do acordo asinado entre o Ministerio de Fomento, o Instituto Galego de Vivenda e Solo e o Concello de Marín, o 27 de outubro de 2015, en relación ao financiamento das actuacións na Área de rexeneración e renovación urbana do Casco Vello e Barrio Banda do Río Lameira, 2ª Fase, no marco do R. D. 233/2013, de 5 de abril, polo que se aproba o Plan Estatal 2013-2016. Ditas bases terán vixencia ata o 31 de decembro de 2016, data en que remata o Plan estatal 2013-2016. A finalidade de ditas axudas é estimular a rehabilitación integral da ZACA de Santa María e o barrio da Banda do Río Lameira así como a área de influencia máis próxima á ela, tanto na súa dimensión física como no relativo a súa necesaria revitalización social, económica e cultural, procurando desincentivar o baleirado dos edificios e favorecer a instalación de usos permitidos nas plantas baixas, así como a conservación, mellora da habitabilidade ou aumento do número de vivendas, a adecuación a casos de mobilidade reducida, accesibilidade e eficiencia enerxética. O ámbito xeográfico no que será de aplicación esta convocatoria será o definido na declaración de Área de Rehabilitación Integral (ARI) Casco Vello e Barrio Banda do Río Lameira (Marín-Pontevedra), de data 16 de setembro de 2015, tal e como establece o artigo 4. b da Ordenanza Municipal 06/09/2012. Seguindo o establecido no artigo 26.1. a do R. D. 233/2013, as actuacións subvencionables dentro do programa da rexeneración e renovación urbanas son as seguintes: Segundo se establece no artigo 20.4 do R. D. 233/2013, non se incluirán impostos, tasas ou tributos. As vivendas que obteñan axudas para a rehabilitación a través da presente convocatoria pública deberán destinarse a domicilio habitual e permanente do/a seu/súa propietario/a, ou ó aluguer polo menos durante 5 anos trala finalización das obras de rehabilitación. Non se subvencionarán obras ou partidas de obras iniciadas con anterioridade á realización da primeira visita técnica ao inmoble por parte dos técnicos da Oficina de Rehabilitación. Exclúense das axudas os proxectos que supoñan o derrubamento total da edificación e os baleirados sen recuperación da estructura orixinal salvo xustificación técnica suficientemente motivada. Se o orzamento establecido para estas subvencións non fose suficiente para o pago de todas as solicitudes que cumpren cos requisitos, aplicaranse os seguintes criterios e prioridades de valoración, de acordo co establecido no artigo 16.6 da Ordenanza Municipal 06/09/2012: 1º. Circunstancias sociais e económicas dos beneficiarios e nivel de ocupación do edificio. (50 puntos) Darase preferencia aos solicitantes que acrediten algunha/s destas circuntancias: — mulleres vítimas de violencia de xénero — familias numerosas ou monoparentais con fillos — persoas menores de 35 anos ou maiores de 65 — persoas con discapacidade valorada superior ao 33% — outra situación distintas ás anteriores que conte co informe correspondente aos Servicios Sociais Municipais ou determinado pola Comunidade Autónoma — declaración do IRPF do último exercicio da unidade familiar; a puntuación asignarase, de maior a menor, dende as rendas máis baixas ás máis altas, segundo os seguintes tramos: <2.5 veces o IPREM (20 puntos) 2.5 a 3.5 veces o IPREM (15 puntos) >3.5 a 4.5 veces o IPREM (10 puntos) >4.5 a 6.5 veces o IPREM (5 puntos) — 2 puntos por cada persoa nunha vivenda, ata un máximo de 10 puntos. No caso de edificios de tipoloxía residencial colectiva, a puntuación total do edificio será a media aritmética da suma do nivel de ocupación de cada unha das vivendas que o compoñen As circunstancias socias e económicas non serán de aplicación para os edificios de tipoloxía residencial colectiva.2º. Interese arquitectónico do edificio conforme á súa protección ou catalogación. (25 puntos) Puntuación asignada en base ao disposto nos artigos 161, 230 e 231 do Pxom: 3º. Estado de conservación da edificación. (20 puntos) Asignaranse 4 puntos a cada unha das seguintes clasificacións das obras subvencionables: 4º. Antecedentes administrativos, en especial naqueles supostos en que exista requirimento por parte do Servizo de Urbanismo para a execución das obras. (3 puntos) A estes efectos, entenderanse aqueles casos nos que exista unha orde de execución por parte do Concello e aos que se lle asignarán os 3 puntos.5º. Antigüidade da solicitude. (2 puntos) Asignarase a puntuación máxima de 2 puntos á primeira das solicitudes presentadas e a parte proporcional ao resto de solicitudes. No caso de que algún dos beneficiarios presente a súa renuncia ás axudas, admitiranse os beneficiarios da lista de agarda por rigoroso orde de prioridade, sempre e cando non se esgote o límite de crédito establecido e estea vinculado a unha fase e obxectivo determinados. Estes posibles cambios serán comunicados ao IGVS e dependerán da súa aprobación en todo caso. O importe das axudas imputaráse ás anualidades 2015 e 2016, segundo o establecido no acordo asinado entre o Concello de Marín, o Instituto Galego de Vivenda e Solo e o Ministerio de Fomento o 27 de outubro de 2015, en relación coa concesión das axudas para a Área de Rehabilitación Integral Casco Vello e Barrio Banda do Río Lameira 2ª Fase, no marco do R. D. 233/2013, de 5 de abril, polo que se aproba o Plan Estatal 2013-2016, que estima un investimento de 225.750,00 euros, correspondentes ás achegas do Ministerio de Fomento para a realización de 99 actuacións. A concesión de axudas quedará condicionada á existencia de créditos axeitado e suficiente no momento da resolución da concesión. A concesión das axudas que regulan estas bases estará limitada as dispoñibilidades orzamentarias existentes, debendo someterse os correspondentes expedientes de gasto a fiscalización previa. Segundo o artigo 29 do R. D. 233/2013, as contías das axudas serás as seguintes: a) Establécese unha subvencion xeral do 35% do orzamento protexido, entendendo éste como o custo total de todas as actuacións que se subvencionen segundo o previsto no artigo 26.3 do R. D. 233/2013, que non poderá superar os custos medios de mercado que a tales actuacións correspondan (art.5. a. e 5. b. da Orde do 9 de marzo de 2015 pola que se establecen as bases reguladoras do Programa de rexeneración e renovación urbanas do plan estatal 2013-2016). O Orzamento protexido será o resultante de aplicar os precios unitarios da Base de datos da Construción de Galicia ao orzamento presentado. Excluiranse mobiliario, elementos decorativos, carpintarías de aluminio e forxados de formigón (agás informe favorable da Oficina de Rehabilitación), Por orzamento presentado entenderase o presuposto xeral excluídos impostos, tasas e tributos. O devandito orzamento será o resultado de lle adicionar ao orzamento de execución material o beneficio industrial e os gastos xerais, máis os custos dos honorarios facultativos e de tramitación administrativa debidamente xustificados. b) En calquera caso, a contía máxima da subvención por cada vivenda obxecto de rehabilitación non poderá exceder de 11.000 euros na ARI Casco Vello e Barrio Banda do Río Lameira. As axudas económicas previstas nesta convocatoria terán o carácter de subvención a fondo perdido e poderán destinarse a financiar calquera das actuacións sinaladas no artigo 3 da presente convocatoria. As axudas serán concedidas tendo en conta os informes técnicos emitidos pola Oficina Municipal de Rehabilitación do Concello de Marín (Oficina de Rehabilitación). Sen prexuízo do establecido no artigo 28.3 do R. D. 233/2013, as subvencións deste programa son compatibles con calquera outra axuda pública, sempre e cando a suma de todas non supere o custo total da actuación concreta. Os inmóbeis e os usos para os que se soliciten as axudas deberán ser conformes coas determinacións da normativa aplicable en cada momento. Será imprescindible para actuar neles dipoñer da licencia municipal de obras e demáis autorizacións legalmente esixibles. Non se protexerán actuacións en edificios que carezan de seguridade estrutural e construtiva, de subministración eléctrica e/ou de acaida funcionalidade da rede de saneamento e de rede de auga, agás que as obras inclúan as necesarias para a consecución das condicións sinaladas. As actuacións en vivendas deberán atender prioritariamente á mellora das condicións tipolóxicas, de accesibilidade así como as de habitabilidade relativas a distribución interior, instalación de auga, electricidade, ventilación, iluminación natural e aireación, illamento térmico, servizos hixiénicos e instalación doutros servizos de carácter xeral a fin de adaptalas á normativa vixente. Non se protexerán obras de acabados cuxa finalidade sexa puramente decorativa. Os inmobles deberán ter unha antigüidade maior de 10 anos, agás cando se trate de adaptacións para uso de persoas con mobilidade reducida ou cando as obras sexan necesarias para adaptar as instalacións á normativa técnica aplicable (artigo 8.4 da Ordenanza Municipal 06/09/2012). Segundo o artigo 27.4 do R. D. 233/2013, os edificios e vivendas incluídos no ámbito de Rexeneración e Renovación Urbanas deberán contar co: — “informe de evaluación de edificio”-IEE para os edificios de tipoloxía residencial colectiva, co contido que se establece no anexo II do R. D: 233/2013, cumprimentado e suscrito por técnico competente. — acordo da comunidade ou comunidades de propietarios, agás nos casos de edificios de propietario único — autorización administrativa correspondente. Poderán ser beneficiarias/os das axudas para a rehabilitación de vivendas, edificios e elementos comúns, os/as propietarios/as, arrendatarios/as ou titulares dalgún dereito de uso sobre as vivendas, cando estas constitúan o seu domicilio habitual e permanente ou, trala rehabilitación o uso sexa destinado a domicilio habitual, para uso propio ou para alugueiro. En todo caso os beneficiario/as terán que cumprir os requisitos fixados no artigo 13 da Lei 38/2003 Xeral de Subvencións, artigo 28 do R. D. 233/2013, artigo 6 do Decreto 18/2014 e Orde do 9 de marzo de 2015. Quedarán excluídas destas axudas as actuacións para uso propio as unidades familiares que superen 6.5 veces o IPREM (artigo 10.2 da Ordenanza Municipal 06/09/2012). Tamén poderán solicitar as axudas os/as titulares de vivendas desocupadas sempre que a solicitude leve parello o compromiso de ocupalas eles mesmos, transmitilas ou cedelas a terceiras persoas en arrendamento ou por calquera outro título legalmente admisíbel, sempre que sexa como residencia habitual. Este compromiso terá que se cumprir antes de transcorridos seis meses desde que finalizasen as obras, e quedarán condicionadas as axudas á efectiva ocupación das vivendas no devandito prazo, que poderá ser prorrogado ata un ano previa solicitude da persoa interesada cando medie causa xusta. Son obrigas das persoas beneficiarias: — Realizar as actuacións de rehabilitación para as cales se establecen as axudas. — Comunicar ao órgano instrutor calquera modificación das condicións que motivaron o recoñecemento da subvención que poida determinar a perda sobrevida do dereito á axuda. — Someterse ás actuacións de comprobación e inspección que o IGVS considere pertinentes durante a vixencia da subvención. — Facilitar toda a información que lle sexa requirida pola Intervención Xeral da Comunidade Autónoma de Galicia, polo Tribunal de Contas e polo Consello de Contas no exercicio das súas funcións de fiscalización e control do destino das subvencións. — Conservar os documentos xustificativos da aplicación dos fondos recibidos incluídos os documentos electrónicos en canto poidan ser obxecto das actuacións de comprobación e control. — Cubrir os datos necesarios para a tramitación ministerial da axuda que sexan esixibles segundo o Acordo da Comisión Bilateral de 27 de outubro de 2015. — As demais obrigas recollidas no artigo 13 da Lei 38/2003, do 17 de decembro, xeral de subvencións, e da Lei 9/2007, do 13 de xuño.1.—O/A peticionario/a deberá solicitar, mediante impreso normalizado (ANEXO I), unha visita de inspección técnica previa á presentación da documentación para a solicitude oficial das axudas. A visita técnica será efectuada polos técnicos da Oficina de Rehabilitación para comprobar o estado da edificación e asesorar o/a peticionario/a sobre as posibilidades de mellora e rehabilitación do inmoble. Para poder solicitar as axudas, as obras previstas deben contar cun informe favorable da Oficina Municipal de Rehabilitación.2.—Unha vez realizada a visita e o informe correspondente, o/a interesado/a poderá solicitar a prestación dos servizos de redacción da memoria técnica de obra menor por parte da Oficina de Rehabilitación co obxecto de obter a preceptiva licenza municipal de obras e solicitar as correspondentes axudas. (ANEXO II). No caso de obras maiores, deberá acudir aos servizos dun profesional técnico competente.3.—As solicitudes oficiais de axuda presentaranse, dentro do prazo de 30 días naturais seguintes á publicación desta convocatoria no BOP, no rexistro do Concello mediante impreso normalizado (ANEXO III), sendo de aplicación, en todo caso, o disposto no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Coa solicitude de axudas achegarase a seguinte documentación: a) Para as actuacións de rehabilitación en edificios dun único propietario: — Fotocopia do DNI do/a solicitante. — Acreditación documental da representación da persoa que suscribe a solicitude no caso de que fose distinta á persoa beneficiaria solicitante. A acreditación, de conformidade co artigo 32 da LRJ-PAC, poderá facerse por calquer medio válido en dereito que deixe constancia fidedigna e mediante comparecencia persoal da persoa beneficiaria ante o órgano instrutor. — Copia da declaración conxunta ou das declaracións individuais de todos os membros da unidade familiar do IRPF, correspondente ao período impositivo inmediatamente anterior ao momento da solicitude de subvención, unha vez vencido o prazo para a declaración de dito imposto. Se estivera exento da presentación de dita declaración, deberá presentarse certificado da administración de Facenda na que figuren as rendas percibidas no período sinalado anteriormente. Cando non se poidan acreditar os ingresos mediante os documentos referidos anteriormente, deberá presentarse unha declaración responsable da contía dos ingresos percibidos e da súa procedencia. O Concello poderá esixir a documentación que considere oportuna en cada caso para acreditar a veracidade de tal declaración. — Declaración xurada de todas as subvencións solicitadas e concedidas para as actuacións subvencionábeis por esta ordenanza. (ANEXO IV) — A presentación acreditativa de que non teñen débedas de carácter tributario coas administracións públicas (Facenda da Xunta de Galicia, Axencia Tributaria e Tesourería Xeral da Seguridade Social). b) Para as actuacións de rehabilitación nos elementos comúns de edificios de varios propietarios, o presidente ou representante da comunidade de propietarios presentará a seguinte documentación: — NIF da comunidade de propietarios — Documento acreditativo da súa constitución — Certificado do/a secretario/a da comunidade de propietarios da/s acta/s da reunión na que se designa ao seu presidente/a, se nomea ao seu representante e se acorda realizar as obras e solicitar esta subvención. De non existir comunidade de propietarios constituída, deberá presentarse acordo asinado por todos os propietarios co mesmo contido. (ANEXO V) — Relación de vivendas e locais do edificio que inclúa as súas referencias catastrais, o uso habitual, o número de residentes na vivenda e a súa cota de participación nos gastos. (ANEXO VI) — Relación de todas as persoas propietarias dunha vivenda ou local do edificio, identificadas mediante o seu NIF e nome e apelidos, na que declaren que non se atopan inhabilitados para obter subvencións públicas (ANEXO VII) — A presentación acreditativa de cada unha das persoas relacionadas anteriormente de que non teñen débedas de carácter tributario coas administracións públicas (Facenda da Xunta de Galicia, Axencia Tributaria e Tesourería Xeral da Seguridade Social). En ambos casos, a demais documentación que lle sexa esixible ó beneficiario, de acordo coa lexislación mercantil e sectorial aplicable e co disposto na Lei Xeral de Subvencións. a) Nos supostos de propiedade ou dereito de uso: contrato de compravenda, certificación ou nota simple do Rexistro da Propiedade, escritura de partición do legado hereditario, testamento e certificado de últimas vontades, escritura pública de doazón, ou calquera outra documentación que acredite suficientemente a titularidade do inmoble. b) Nos supostos de arrendamento, e ao marxe de que as obras sexan promovidas polo/a propietario/a ou polo/a inquilino/a, deberá achegarse, ademáis do establecido no punto anterior, fotocopia do contrato de arrendamento e do convenio entre o/a propietario/a para realizalas, cando tal autorización sexa legalmente esixíbel e, de ser o caso, a súa repercusión na renda contractual e nas demais condicións pactadas. c) Copia do Informe de Evaluación do Edificio-IEE, en formato dixital ou papel, con anterioridade á data de rexistro da solicitude das axudas, no caso de edificios de tipoloxía residencial colectiva e co contido que se establece no anexo II do R. D: 233/2013, cumprimentado e suscrito por técnico competente. a) Compromiso escrito de destinar a vivenda a residencia familiar habitual e permanente, propia ou de terceiras persoas, e de manter a súa ocupación, cando menos, por cinco anos contados dende a aprobación definitiva das axudas. No caso de comunidades de propietarios, o seu representante deberá achegar o compromiso de cada unha das vivendas que compoñen o edificio (ANEXO VIII). a) Licencia de obras ou documento xustificativo de presentación por rexistro da mesma. b) Proxecto técnico das obras, redactado por técnico competente. Cando as obras a realizar tivesen a condición de obras menores, o proxecto poderá substituírse por unha memoria valorada na que figure a descrición das obras a realizar e o seu orzamento distribuído, cando menos, por capítulos; neste caso o peticionario pode solicitar a redacción de dita memoria á Oficina de Rehabilitación mediante impreso normalizado (ANEXO II). c) Orzamentos de execución, excluídos imposto tasas e tributos, das obras subvencionables dos diferentes axentes intervintes: empresas construtoras, instaladoras, autónomos e técnicos. d) No caso de que o importe protexido das obras exceda de 50.000 euros, ou de 18.000 euros no suposto de servizos, deberán presentarse como mínimo tres orzamentos, de data anterior á contratación das obras ou servizos, salvo que o gasto se realizase con anterioridade á solicitude. No caso de que non se optase pola oferta económica máis vantaxosa, deberá xustificar razoadamente, por escrito, a elección realizada.4.—A presentación da solicitude de axuda implica a aceptación das bases e das obrigas establecidas na normativa destas axudas.5.—As deficiencias na solicitude e as omisións nos documentos preceptivos deberán enmendarse, previo requirimento, no prazo de dez (10) días dende a notificación, na que se indicará que se non se fixera así, de acordo co artigo 71.1 da Lei 30/1992, do 26 de novembro, do réxime xurídico das administración públicas e do procedemento administrativo común, terase por desistido da súa petición, logo da resolución, que deberá ditarse nos termos previstos no artigo 42 da mesma lei.6.—Prazos: a) Para a resolución: o prazo para acordar a aprobación inicial das axudas será de cinco meses. Transcorrido o citado prazo sen que se notifique a resolución que poña fin ao expediente, o/a interesado/a poderá entender desestimada a petición para os pertinentes efectos. b) Xustificación da actuación: as obras estarán rematadas no prazo máximo establecido no acordo de concesión provisional das axudas, dentro da anualidade correspondente. As solicitudes presentadas serán analizadas por unha Comisión Avaliadora, que actuará como órgano colexiado ao que se refire o artigo 22.1 da Lei 38/2003, de 17 de novembro, e estará integrada pola técnico de administración xeral-xefa do servizo de Urbanismo que a presidirá, o/a interventor/a, o/a secretario/a do Concello, un técnico/a do Servizo de Urbanismo, e o/a director da Oficina de Rehabilitación, que actuará como relator/a da Comisión. Os/as titulares podrán delegar noutra persoa ou persoas a condición de membro da Comisión. A delegación terá que vir precedida da correspondente proposta de delegación, que deberá ser aceptada polo órgano competente para autorizar o gasto. Una vez avaliadas as solicitudes, a Comisión Avaliadora emitirá un informe no que se concrete o resultado da avaliación efectuada. O órgano instrutor, que neste caso corresponde á Oficina de Rehabilitación, á vista do expediente e do informe da Comisión, formulará a proposta de resolución provisional debidamente motivada, a cal deberá ser notificada aos interesados concedéndolle un prazo de 10 días para presentar as alegacións oportunas. O informe do órgano instrutor debe recoller que da información que obra no seu poder se desprende que os beneficiarios cumpren todos os requisitos necesarios para acceder ás axudas. Tras o informe da Comisión Avaliadora, e logo dos informes oportunos, o órgano municipal competente, tras a proposta de resolución do órgano instructor, resolverá sobre a concesión inicial das axudas. A resolución dos expedientes corresponderá ao órgano municipal que teña atribuida a competencia para dispoñer o correspondente gasto, tras a proposta formulada pola Comisión Avaliadora e previo informe da Intervención municipal. Dos expedientes resoltos daráse conta á comisión informativa de Urbanismo. Unha vez adoptada proposta motivada de cualificación provisional das actuacións para as que se solicita axuda, remitiráselle esta á Área Provincial do IGVS e na cal se fará constar: — Identificación da persoa beneficiaria — Tipo de actuación — Orzamento protexido — Prazo de execución — Subvención máxima a conceder A proposta de cualificacións provisionais irá acompañada dunha certificación municipal do cumprimento dos requisitos do Plan 2013-2016, referida tanto ás actuacións, aos edificios e vivendas como ás persoas beneficiarias. A xefatura territorial da Consellería de Infraestruturas e Vivenda, logo das comprobacións que consideren oportunas, poderán cualificar provisionalmente as actuacións tendo en conta os acordos específicos asinados no seo da Comisión Bilateral de Seguimento do Plan 2013-2016. A cualificación provisional é requisito necesario para acadar o financiamento previsto no Acordo da Comisión Bilateral do 27 de outubro de 2015. Será causa de denegación das cualificacións provisionais non axustarse ás determinacións previstas en dito Acordo e no RD 233/2013. Unha vez recibida no Concello a comunicación da aprobación inicial das axudas, ésta será notificada ós/ás interesados/as na forma establecida no artigo no artigo 58 da Lei 30/1992, do 26 de novembro, de réxime xurídico das administración públicas e do procedemento administrativo común. A práctica de dita notificación axustarase ás disposicións contidas no artigo 59 da citada lei. No caso de que o IGVS rexeitase algunha das actuacións remitidas polo Concello, elevarase nova proposta a favor do solicitante seguintes por orde de puntuación segundo a listaxe de espera. Os solicitantes poderán contratar as obras coas empresas de construcción que posúan o correspondente documento de cualificación empresarial e cos profesionais competentes que consideren máis oportuno. Os interesados poderán consultar na Oficina de Rehabilitación a listaxe de empresas inscritas interesadas en executar as obras subvencionables de particulares. Deberá constar na Oficina de Rehabilitación unha copia do orzamento de execución definitivo asinado polas partes, promotor e empresa construtora/profesional autónomo. O/A solicitante promotor das obras comunicaralle formalmente á Oficina de Rehabilitación mediante impreso normalizado o seu compromiso de execución da actuación e aceptación das axudas (ANEXO IX) así como a data do comezo das obras (ANEXO X). Sen prexuízo do establecido no artigo 30.4 do R. D. 233/2013, as obras deberán executarse no prazo máximo establecido no acordo de concesión inicial das axudas. As obras deberán axustarse ás prescricións contidas no proxecto técnico ou documentación que serviu de base para a concesión inicial das axudas e o/a promotor/a deberá colocar no exterior da vivenda ou edificio o cartel informativo do programa de axudas para a rehabilitación de acordo co deseño proposto pola Oficina de Rehabilitación, o cal deberá permanecer ata o cobro total das axudas solicitadas. A Oficina de Rehabilitación prestará o seu asesoramento técnico na execución das obras e poderá, en todo o caso, supervisar de oficio as obras sempre que o considere oportuno, co obxecto de comprobar o cumprimento das condicións ás que estean sometidas en virtude das axudas concedidas. O/A solicitante das axudas á rehabilitación deberá comunicar á Oficina de Rehabilitación a data de remate das obras mediante impreso normalizado (ANEXO XI) acompañado da documentación final de obra que consta nel: A xustificación da actuación constitúe unha obriga do beneficiario que baixo a súa responsabilidade aportará a tal fin os orixinais das facturas pagadas ou calquera outro documento con validez xurídica que permita acreditar o cumprimento do obxecto da subvención. Os gastos realizados acreditaranse mediante facturas e demais documentos de valor probatorio equivalente con validez no tráfico xurídico mercantil ou con eficacia administrativa. As facturas deberán cumprir os requisitos establecidos para a súa expedición no R. D. 1496/2003 ademais de estar datadas no período subvencionable e conte-lo selo de pagado ou presentar xustificación documental que acredite o pago. En ningún caso se lles recoñecerá valor probatorio ós simples “recibís”. Deberase aporta-lo orixinal e unha copia de cada un dos documentos que se presenten para estampillar a primeira, que será devolta, e compulsar a segunda. O estampillado efectuaráse cun selo existente para o efecto, no que conste que a factura ou documento se aplica á xustificación da subvención en concreto. Unha vez presentada a documentación completa a través do rexistro do Concello, os servizos técnicos da Oficina de Rehabilitación redactarán o correspondente informe no que se fará constar, cando menos: — as datas de comezo e remate das obras — que as actuacións foron executadas dentro dos prazos e de acordo coa cualificación provisional — que as actuacións foron executadas con todas as autorizacións necesarias — o seu custo final — que as facturas e documentos bancarios de pagamento das anteditas actuacións están pagadas pola persoa beneficiaria que figura na cualificación provisional — o cumprimento de demais condicións ás que estean sometidas as actuacións (artigo 22 da Ordenanza Municipal 06/09/2012). Dito informe someterase ao órgano municipal correspondente para que, previo informe da Intervención municipal, este elabore unha proposta de cualificación definitiva que conterá: — identificación da persoa beneficiaria — tipo de actuación — orzamento xustificado — proposta de subvención final O informe expedido pola Oficina, a proposta de cualificación definitiva serán remitidos, xunto cunha certificación do Concello do cumprimento dos requisitos do Plan 2013-2016, á Área Provincial do IGVS para que resolva sobre a concesión da Cualificación Definitiva das axudas. A cualificación definitiva supón a xustificación da execución de todas as actuacións cualificadas. Será causa de denegación da cualificación definitiva a non execución das actuacións ou a súa execución fóra de prazo, así como o incumprimento por parte do/a promotor/a de calquera requisito dos previstos no R. D. 233/2013 para obter a condición de persoa beneficiaria ou dos contidos no Acordo da Comisión Bilateral de 27 de outubro de 2015. Unha vez remitida a cualificación definitiva desde o IGVS, ésta será notificada á persoa beneficiaria, dacordo co previsto no artigo 58 da Lei 30/1992, do 26 de novembro, de réxime xurídico das administración públicas e do procedemento administrativo común. A práctica de dita notificación axustarase ás disposicións contidas no artigo 59 da citada lei. O Concello aboará a correspondente subvención ás persoas beneficiarias unha vez que a Dirección Xeral do IGVS proceda a resolver o pagamento ao Concello atendendo ao previsto no Acordo da Comisión Bilateral de 27 de outubro de 2015 e que o/a beneficiario/a xustifique non ter de débedas de carácter tributario coas administracións implicadas na subvención (Administración Local, Facenda da Xunta, Axencia Tributaria e Seguridade Social) e garanta fehacientemente o uso e destino da vivenda a domicilio habitual ou ao aluguer coa seguinte documentación: — Contrato de arrendamento no prazo máximo de 6 meses a contar dende a aprobación definitiva das axudas, prorrogado como máximo a 1 ano. — Copia do depósito da fianza no Instituto Galego de Vivenda e Solo. O ingreso farase efectivo por transferencia bancaria no número de conta que ó efecto indicou o interesado no momento de presentar a documentación. Non se realizarán pagos a conta nin anticipados. As subvencións concedidas publicaranse no taboleiro de anuncios do Concello, con expresión da convocatoria, o programa e crédito orzamentario ao que se imputen, beneficiario/a, cantidade concedida e finalidade da subvención, publicándose no Boletín Oficial da Provincia un extracto da resolución indicando o lugar onde se atope exposto o seu contido íntegro. Ditas publicacións substituirán, de ser o caso, ó trámite de notificación de acordo cos artigos 59 a 60 da Lei 30/1992, do 26 de novembro, de réxime xurídico das administración públicas e do procedemento administrativo común. A publicación das actuacións que deriven da presente convocatoria realizaráse no taboleiro de anuncios do Concello e no Boletín Oficial da Provincia, sen prexuízo da información complementaria que se realizará nos distintos medios de comunicación. Seguindo o establecido no artigo 25 da Ordenanza Municipal, serán causa de perda da subvención: a) Non reunir as condicións esixidas pola normativa reguladora destas axudas, relativas aos solicitantes ou aos inmóbeis para rehabilitar. b) A realización de obras non previstas no proxecto e que non estean autorizadas pola Oficina de Rehabilitación nin amparadas por licenza urbanística. c) A grave incorreción técnico-construtiva das obras, apreciada pola Oficina de Rehabilitación e constatada no proxecto ou na súa execución. d) A non execución de obras previstas inicialmente que teñan incidencia nas condicións de habitabilidade e seguridade respecto do estado previo do inmóbel. e) Iniciar as obras sen autorización da Oficina de Rehabilitación. f) Incumprir os prazos sinalados na aprobación inicial ou nas prórrogas concedidas, así como as condicións relativas á ocupación das vivendas. g) O impedimento ou obstaculización do acceso ás obras aos técnicos da Oficina de Rehabilitación ou os adscritos ao programa por parte do promotor ou do contratista ou da propiedade. h) Non manter colocado o cartel da obra facilitado pola Oficina de Rehabilitación. i) A non ocupación da vivenda no prazo establecido. O non cumprimento das condicións establecidas nesta convocatoria, ou a falsidade nas condicións requiridas para o outorgamento da subvención levará consigo ademáis das sancións que poidan corresponder, o reintegro da subvención percibida incrementado co xuro legal correspondente dende o seu pagamento nos termos sinalados no artigo 34 e seguintes da Lei 9/2007 de subvencións de Galicia. A comisión dunha infracción urbanística tipificada como grave ou moi grave nos inmóbeis obxecto das axudas por parte dos seus beneficiarios/as, no prazo de cinco anos dende a súa aprobación definitiva, determinará a obriga de devolver o importe das subvencións percibidas cos intereses que correspondan, sen prexuizo das sancións que se lles puidesen ser impostas O procedemento de reintegro da subvención é o regulado no art.21 da Ordenanza Xeral de Subvencións do Concello de Marín e no artigo 14 da Orde do 9 de marzo de 2015 pola que se establecen as bases reguladoras do Programa de rexeneración e renovación urbanas do plan estatal 2013-2016. O acto administrativo polo que se resolve a solicitude da subvención porá fin á vía administrativa, e fronte a el poderá interpoñerse o recurso potestativo de reposición ante o mesmo órgano que o ditou e no prazo dun mes a contar dende o día seguinte ao da súa notificación, ao abeiro do estabelecido no art.116.1 da Lei 30/1992 do réxime xurídico das administracións públicas e do procedemento administrativo común, segundo redacción dada pola Lei 4/1999 pola que se modifica a primeira, ou ben directamente o recurso contencioso-administrativo dentro do prazo de dous meses contados dende o día seguinte ao da súa notificación, consonte ao disposto nos artigos 8.1 e 46.1 da Lei 29/1998, do 3 de xuño, da xurisdición contenciosoadministrativa. De interpoñerse o recurso potestativo de reposición, este resolverase e notificarase no prazo dun mes segundo estabelece o artigo 117.2 da citada Lei 30/1992, modificada pola Lei 4/1999, podendo entón os/as interesados/as interpoñer recurso contenciosoadministrativo dentro do prazo de seis meses contados dende o día seguinte de aquel no que se deba entender presuntamente desestimado o recurso de reposición interposto, conforme ao estabelecido no artigo 46.1 e 4 da Lei 29/1998, reguladora da xurisdición contencioso-administrativa. Non entanto, tamén se poderá interpoñer calquera outro recurso que os/as interesados/as estimen procedente conforme a dereito. Para o non previsto nesta convocatoria, será de aplicación: — Real Decreto 233/2013, do 5 de abril, polo que se regula o Plan estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016. — Decreto 18/2014, do 13 de febreiro, polo que se determinan os aspectos básicos dos programas autonómicos de rehabilitación de vivendas e se dan directrices para o desenvolvemento do Plan estatal 2013-2016, no ámbito da Comunidade Autónoma de Galicia. — Lei 38/2003, do 17 de novembro, xeral de subvencións, o R. D. 887/2006, do 21 de xullo, polo que se aproba o seu regulamento así como as modificacións recollidas no artigo 30 da Lei 15/2014, de 16 de setembro, de racionalización do sector público e outras medidas de reforma administrativa. — Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento. — Lei 8/2012, do 29 de xuño, de vivenda de Galicia. — Convenio de colaboración asinado o 5 de setembro de 2014 entre o Ministerio de Fomento e a Comunidade Autónoma de Galicia para a execución do Plan estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016. — Orde do 9 de marzo de 2015 pola que se establecen as bases reguladoras do Programa de rexeneración e renovación urbanas do plan estatal 2013-2016. — Acordo da Comisión Bilateral celebrada o 27 de outubro de 2015, relativa á Área de rexeneración e renovación urbana do Casco Vello e Barrio Banda do Río Lameira en Marín (Pontevedra). Comunidade autónoma de Galicia. Plan Estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016, anualidade 2015 — Ordenanza xeral de subvencións do Concello de Marín, publicada no BOP nº 62 do venres 1 de abril de 2005 — Ordenanza Municipal reguladora das axudas para a rehabilitación de edificios e vivendas na Área de Rehabilitación Integra (ARI) da Vila de Marín, publicada no BOP nº 172 do xoves 6 de setembro de 2012. Esta convocatoria entrará en vigor a partir do día seguinte ao da súa publicación no Boletín Oficial da Provincia de Pontevedra. Marín, a 4 de decembro de 2015.—A Alcaldesa-Presidenta, María Ramallo Vázquez.